Phillippa Yaa de Villiers (alizaliwa 17 Februari 1966 ) ni mwandishi na msanii wa maonyesho wa Afrika Kusini, anayefanya kazi yake kitaifa na kimataifa. Anatambulika vema kwa kazi yake ya uandishi wa mashairi iliyochapishwa kwa mikusanyiko na katika majarida mengi na hadithi. Vile vile anatambulika kwa tawasifu yake ya Original Skin iliyoeleza hali ya kutoelewa utambulisho wake akiwa mdogo kutokana na kulelewa na mama mwenye asili ya Australia na baba mwenye asili ya Ghana katika kipindi cha ubaguzi wa rangi nchini Afrika Kusini. Aliandika: "nimekuwa Phillipa Yaa pale nilipompata baba yangu mzazi, aliyeniambia ya kuwa alikuwepo kipindi nilipozaliwa, na jina la kwanza kupewa lilikuwa Yaa, Yawo au Yaya lenye asili la Akan wanayopewa Watoto wote wa Ghana wanapozaliwa siku ya alhamisi. Hivyo lengo la kubadili jina langu ni kujivunia katika asili yangu ya uafrika. Baada ya kukua kama mtu mweusi katika watu weupe wa Afrika Kusini, ilisababisha kuwepo ukweli hasi kuhusiana na namna watu Weusi walivyo. Nilihitaji kuukomboa utu wangu kutoka kwangu mwenyewe kutokana na pingamizi zilizokuwepo. " Alisema pia: " kwasababu sikuambiwa ya kuwa nililiewa na walezi mpaka nilipofikisha miaka 20, nilikosa misamiati ya kujielezea mimi ni nani na nimetokea wapi hivyo maonyesho na uandishi zikawa njia ya kujitambua kwangu".